19/vol. 6 Jurnalul Oficial al Uniunii Europene 35 3200200956 L 333/1 JURNALUL OFICIAL AL COMUNITĂȚILOR EUROPENE 10.12.2002 DECIZIA CONSILIULUI din 28 noiembrie 2002 privind crearea unei rețele europene de protecție a personalităților (2002/956/JAl) CONSILIUL UNIUNII EUROPENE, având în vedere Tratatul privind Uniunea Europeană, în special articolul 30 alineatul (1) literele (a) și (c) și articolul 34 alineatul (2) litera (c), având în vedere inițiativa Regatului Spaniei (!), având în vedere avizul Parlamentului European (2), întrucât: (1) În afară de Recomandarea Consiliului din 6 decembrie 2001 de stabilire a unei scale comune de evaluare a amenințărilor la adresa personalităților aflate în vizită în Uniunea Europeană (?), nu există legislație, norme sau vreun manual al Uniunii care să reglementeze în general protecția personalităților, fie că este vorba de personalități naționale sau de personalități comunitare sau străine. (2) Posibilitatea unor agresiuni sau a unor atentate împotriva acestor personalități nu poate fi exclusă. (3) Protecţia personalităților incumbă statului membru gazdă. Măsurile de protecție ale statului membru gazdă se bazează doar pe dispozițiile legale în vigoare în acel stat membru și pe acordurile internaționale pertinente. (4)  Creșterea numărului deplasărilor efectuate des personalități în Uniunea Europeană fac necesară înființarea unei filiere oficiale de comunicare și de consultare între autoritățile naționale, DECIDE: Articolul 1 (1) Se înființează o rețea europeană de protecție a personalităților, denumită în continuare „rețea”. () JOC42,15.2.2002, p. 14. () Aviz emis la 30 mai 2002 (nepublicat în Jurnalul Oficial până la această dată). () JOC356,14.12.2001, p. 1. (2) Reţeaua este constituită din serviciile de poliție naționale și din alte servicii competente în materie de protecție a personalităților. Fiecare stat membru desemnează un punct de contact unic. Infor- mațiile privind punctele de contact naţionale desemnate, inclusiv modificările ulterioare, sunt transmise Secretariatului General al Consiliului, care le publică în Jurnalul Oficial. Articolul 2 În sensul prezentei decizii, prin „personalitate” se înțelege orice persoană care beneficiază de un serviciu de protecţie, în conformitate cu legislația internă a unui stat membru sau în temeiul normelor unei organizații sau instituții internaționale sau supranaționale. Articolul 3 (1) Activitatea rețelei este promovată de statul membru care exer- cită președinția Consiliului. (2) Statele candidate și Europol pot desemna, de asemenea, un punct de contact care să participe la reţea. Președinția hotărăște, de la caz la caz, participarea Comisiei și a Secretariatului General al Consiliului la activitățile reţelei, astfel cum sunt menționate la articolul 4 literele (a), (b), (c) și (d). Articolul 4 Rețeaua are următoarele obiective: (a) să promoveze schimbul de informații între serviciile care par- ticipă la rețea, în special în ceea ce privește: — informațiile și experiențele generale și tehnice în materie de protecție a personalităților; — informațiile privind criteriile cele mai adecvate în materie de selecție și de formare a personalului competent al serviciilor însărcinate cu protecția personalităților; (b) să promoveze dezvoltarea unui set de bune practici comune pentru activitățile operaționale întreprinse de serviciile care participă la reţea; (c) să încurajeze detașările reciproce de funcționari din serviciile care participă la rețea;